सरकार सही, अपने विभाग से संतुष्ट नहीं : सरयू राय
जमशेदपुर | झारखंडके खाद्य आपूर्ति संसदीय कार्यमंत्री सरयू राय ने कहा कि झारखंड की रघुवर दास सरकार के एक साल पूरे हो गए। सरकार अच्छा काम कर रही है। सरकार के बेहतर काम की विपक्षी भी सराहना कर रहे हैं। लेकिन, वे अपने खाद्य आपूर्ति विभाग के एक साल के कामकाज से संतुष्ट नहीं हैं। उन्होंने कहा कि राज्य में खाद्य सुरक्षा अधिनियम के तहत नए राशन कार्ड बनाने की धीमी गति से असंतुष्ट हैं। डिजिटल राशन कार्ड बनाने का काम धीमा चल रहा है। जिस रफ्तार से काम होना चाहिए, नहीं हो पा रहा है। मंत्री राय ने कहा कि एक साल में किसी भी सरकार के कामकाज की तुलना करना बेमानी होगी। एक साल बहुत ही कम समय होता है, इसलिए सरकार के कामकाज का लेखा-जोखा एक साल में नहीं होना चाहिए। रघुवर सरकार बढ़िया काम कर रही है।
hin_Deva hin_Deva